text: পাবনায় সপ্তাহব্যাপী আঞ্চলিক এসএমই পণ্যমেলা - শেয়ার বিজ
  পাবনায় সপ্তাহব্যাপী আঞ্চলিক এসএমই পণ্যমেলা
  শেয়ার বিজ প্রতিনিধি, পাবনা : পাবনায় সপ্তাহব্যাপী আঞ্চলিক এসএমই পণ্যমেলা শুরু হয়েছে। গতকাল বুধবার সকালে পাবনা পুলিশ লাইন মাঠে বেলুন উড়িয়ে এ মেলার উদ্বোধন করেন শিল্প মন্ত্রণালয়ের সচিব মোহাম্মদ আবদুল্লাহ।
  জেলা প্রশাসক মো. জসিম উদ্দিনের সভাপতিত্বে অনুষ্ঠিত উদ্বোধনী অনুষ্ঠানে বিশেষ অতিথি ছিলেন পুলিশ সুপার জিহাদুল কবির পিপিএম, পাবনা চেম্বার অব কমার্সের সভাপতি সাইফুল আলম স্বপন চৌধুরী, পাবনা বিসিক শিল্পনগরীর উপ-মহাব্যবস্থাপক (ডিজিএম) জেএন পাল, এসএমই এন্টারপ্রাইজের এজিএম ফাহিম বিনতে আসমত, পাবনা প্রেস ক্লাবের সভাপতি প্রফেসর শিবজিত নাগ, জেলা মুক্তিযোদ্ধা কমান্ডার হাবিবুর রহমান হাবিব ও জেলা পরিষদের প্রধান নির্বাহী কর্মকর্তা কাজী আতিউর রহমান। এর আগে জেলা প্রশাসক কার্যালয় থেকে শোভাযাত্রা বের হয়ে শহরের প্রধান সড়ক প্রদক্ষিণ করে।
  জেলা প্রশাসনের সার্বিক ব্যবস্থাপনায় এসএমই ফাউন্ডেশন এ মেলার আয়োজন করে। মেলায় বাংলাদেশ ব্যাংক, নাসিব, চেম্বার অব কমার্স ও বিসিকসহ বিভিন্ন প্রতিষ্ঠানের ৫৫টি স্টল রয়েছে।